Tisztelt Hallgatók!

A rangsorolásos tárgyfelvétel végén a Neptun rendszer előfeltétel ellenőrzés hibái miatt nem kerültek törlésre az előfeltétel megléte nélkül felvett tárgyak.

Ez természetesen **nem jelenti azt, hogy engedélyezett az előfeltétel nélküli tárgyfelvétel**!

Kérem, mindenki **ellenőrizze a Tanulmányi Osztály honlapján található tantervi hálók alapján, hogy minden felvett tárgyának minden előfeltételét teljesítette-e!**

Az előfeltétel nélkül felvett tárgyakat **legkésőbb 2013.02.14-én 16 óráig mindenkinek le kell adni**. Amennyiben ezen kötelezettségének a megadott határidőig valaki nem tesz eleget, akkor a Tanulmányi Osztály a Neptun hibák javítása után újból lefuttatott előfeltétel ellenőrzés, illetve a tanulmányi előadók előfeltétel ellenőrzése alapján **az előfeltétel megléte nélkül felvett tárgyak törléséért eljárási díjat (2.700 Ft/tárgy)** számol fel.

2013.02.11.

dr. Horváth Erzsébet

oktatási dékánhelyettes